**ELŐTERJESZTÉS**

**Körmend Város Önkormányzata Képviselő-testülete 2022. április 6-i rendkívüli ülésére**

**Tárgy:** elővásárlási jog kapcsán nyilatkozattétel

Tisztelt Képviselő-testület!

Máthé József Szentgotthárd, Petőfi u. 49. szám alatti lakos kereste meg Körmend Város Önkormányzatát azzal, hogy Ő és tulajdonostársa értékesíteni kívánja a körmendi 380/A/3 hrsz-ú, 65 m2 alapterületű lakást SZ-N.Á és L.M. Vevők részére 13.500.000 Ft. vételárért. A lakás Körmenden, a Thököly utca 1. szám, fsz. 2. alatt található. A Társasházban az Önkormányzatnak nincs tulajdona. Az Önkormányzatot a Társasház műemlék jellege miatt illeti meg az elővásárlási jog. Az adásvételi szerződést csatoljuk.

A Vevők egyike Katafán, másikuk Körmenden él. Kérem a Testületet, hogy döntsön a kérelemről.

**HATÁROZATI JAVASLAT**

Körmend Város Önkormányzata Képviselő-testülete a körmendi 380/A/3 hrsz-ú ingatlan értékesítése során a Körmenden, 2022. március 28. napján létrejött „Adásvételi szerződés” megismerését követően úgy dönt, hogy nem kíván élni elővásárlási jogával.

Körmend, 2022. 03.31.

**Bebes István**

**polgármester**